Feetjie of nie… – Bondels Gedagtes
Feetjie of nie…
Date: Sep 29, 2019Author: Bondelsgedagtes 12 Comments
Ek wil regtig egtig jou opinie hoor….
Ek wil baie graag vir my kleinkinders 'n regte egte kinder boek met prentjies de lot skryf. Die wat al lankal my blog volg, sal hopelik my eerste twee storietjies onthou die eerste en toe die tweede. Dit is soort van 'n fee verhaal, en dit is waar die uitdaging lê.
Die maatskappy wat my Grepies gaan publiseer wil ook my kinderboek publiseer. Maar nadat hulle dit gelees het, het hulle my laat verstaan hulle wil dit " ontfeetjie"!!! Hulle is mal oor my storietjies maar nie oor die feit dat dit 'n feetjie is nie. Hulle wil Grietjie verander in iets wat nie 'n feetjie is nie. Dit sit nie lekker in my lyf nie. ..
Ek weet mense het 'n lelike / negatiewe konetasie oor die hele feetjie ding. En ek verstaan dit, omdat ou spitefull mos alles wat mooi is sleg en lelik maak. Dit verstaan ek. Maar nou vra ek jou – lees my storietjies en sê my of dit met sleepstert en sy donker trawante gekoppel kan word? My beskeie opinie is dat ou na-aper net 'n dief is wat niks kan skep nie. Hy steel alles van Skepper en maak dit vieslik. My vraag is, moet ons nou als wat hy steel vermy of moet ons opstaan en terug vat?! Kan ek maar 'n mooi feetjie skep wat boonop vir klein mensies van Liefdevolste leer?
Ekself was jarelank in die berading en bevryding bediening. Ek weet verseker nie alles nie en wil wraggies niks met die duisternis uit te waai hê nie. Maar om nou wraggies die baba saam met die badwater uit te gooi en 'n ding agter elke ding te loop soek?
Grietjie is een van my byname. En die storietjies is ook eintlik nes my blog stories, lewenslessies wat ek in elke dag se gebeure geleer het en my toegerus het vir die lewe. Ek skryf dit net in wat ek hoop kindertaal is, sodat my kleingoed daaruit kan leer. Want, nes Grietjie (eerste storie) gesukkel het om maatjies te maak, sukkel my klein dogter om maaitjies te maak. En sover ek weet, word alle kinders een of ander tyd bang vir iets…
Praat met my….
Previous Previous post: Grepies..
Next Next post: Lag terapie
12 thoughts on "Feetjie of nie…"
Bondels, as Gŕietjie 'n feetjie is wat Liewe Jesus jen, dan is sy reg. Laat due uitgewer maar elders onfeëtjies gaan soek. Dis jou volste reg en opsluit jou storie. Basta sê ek.
Dankie Vuurtjie dis hoe ek ook voel
Ek stem vir feëtjies. Toe my kinders klein was het ek klomp stories vertel van feëtjies in die tuin. Nou nog as ons by mooi blare verbystap sal hulle sê… "hier bly ma se feëtjies"
En feëtjies is gelukkig en gewoonlik slim, of hulle leer lesse in hulle lompheid.
Nee Bondels, hulle moet nie jou menswees verander nie en basta dit het niks met die duiwel en sy trawante te doen nie. Baie geluk met die boek wat hulle wil publiseer, maar die feëtjies is dalk nie vir hulle bedoel nie.
Ek het gedink as hulle dit nie so wil publiseer sal ek ander uitgewers probeer kry. Was net onseker of ek dalk verkeerd is..
Stem saam, niks fout met Grietjie nie! Los haar nes sy is! Krummels
Ek het vir jare n feetjie tuin gehad in n kol tussen ander plante…..ek sou se die feetjies moet bly…..
Jy ken my antwoord. Ek het grootgeword met feëtjie stories, en dit was belangrike boublokkies in my lewe.
Ek dink ook nie daar is iets verkeerd met feetjies nie, of met kabouters of met wat ook al. Dis mos fantasie en so mooi blonde krullebol-feetjie kan mos net goed wees